**DAF XB Electric – päästötön kaupungissa ja sen ulkopuolella**

**Uuden sukupolven DAF XB -kuorma-autot kattavat laajan valikoiman jakeluautoja enintään 19 tonnin luokassa. Mallistoon kuuluu täysin sähkökäyttöisiä ajoneuvoja, joiden avulla kuljetusyritykset voivat saavuttaa energiasiirtymään liittyvät tavoitteensa.**

* Päästötöntä jakelua kaupungissa ja sen ulkopuolella
	+ 12, 16 ja 19 tonnin mallit
	+ Pienet ympäristövaikutukset ja luokkansa paras tehokkuus, turvallisuus ja ajomukavuus
* Huippumodernit PACCAR EX-M1- ja PACCAR EX-M2 -voimalinjat
	+ Teho 120 kW (156 hv) – 190 kW (250 hv)
	+ Välitön voimansiirto
* joustavat akkumallistot
	+ Kokoonpanot, joissa on yksi tai kaksi akustoa: 141, 210 ja 282 kWh
	+ Päästötön toimintamatka jopa 350 kilometriä
	+ Älykäs akunhallintajärjestelmä
	+ LFP-akkujen edut
		- Ei sisällä kobolttia eikä nikkeliä
		- Pitkä käyttöikä
		- Voidaan ladata 100 %:iin ilman, että käyttöikä lyhenee
		- Erinomainen turvallisuus
	+ Sopii AC-lataukseen ja DC-pikalataukseen
	+ Akun lataus 20 %:sta 80 %:iin vain 40–70 minuutissa
* Ensiluokkaisen päällirakennettavuuden tarjoava XB Electric -alusta
	+ 650 V:n e-PTO saatavana lisävarusteena
* DAF XB DNA vakiona
	+ Laadukas Day Cab -ohjaamo tai Extended Day Cab -ohjaamo
	+ Erinomainen ergonomia ja käytettävyys
	+ Uusi mukautettava digitaalinen näyttö
	+ Ensiluokkainen ohjattavuus

DAF on asettanut uudet standardit tehokkuudelle, alhaisille päästöille, turvallisuudelle ja ajomukavuudelle uuden sukupolven XD-, XF-, XG- ja XG⁺ -kuorma-autoillaan, jotka on suunniteltu jakelu-, kauko- ja erikoiskuljetuksiin. Uuden sukupolven XB on tämän palkitun DAF-tuotesarjan uusin tulokas, tuoden sähköisen ratkaisun jakelu- ja kaupunkikuljetuksiin.

**Päästötöntä jakelua kaupungissa**DAF oli ensimmäinen eurooppalainen kuorma-autovalmistaja, joka toi markkinoille sähkökäyttöisten kuorma-autojen valikoiman. Sen jälkeen se on vahvistanut asemaansa kestävän kehityksen edelläkävijänä uuden sukupolven XD- ja XF Electric -malleillaan.

Nyt DAF laajentaa päästötöntä tuotevalikoimaansa uudella DAF XB Electric -mallilla, joka on täydellinen ratkaisu kestävään kaupunki- ja aluejakeluun. 16 ja 19 tonnin mallien lisäksi saatavana on 12 tonnin malli, jossa on 17,5 tuuman pyörät ja vain yksi askelma. Akselivälit ovat 4,30 metristä ylöspäin.

XB Electric -malleissa on suorakäyttöiset PACCAR EX-M1- ja EX-M2-moottorit, joiden teho on 120 kW tai 190 kW ja nimellisvääntö 1 000 Nm tai 2 000 Nm (huippuvääntö 2 600 Nm tai 3 500 Nm). Moottorit voidaan yhdistää yhteen tai kahteen akustoon, joiden kokonaiskapasiteetti on 141, 210 tai 282 kWh. Jarrutusteho on 120 kW EX-M1-moottorilla ja 190 kW EX-M2-moottorilla.

Pienimmän ympäristövaikutuksen ja maksimaalisen kestävyyden saavuttamiseksi DAF käyttää suuren energiatiheyden koboltti- ja nikkelivapaita litium-rautafosfaattiakkuja (LFP). Energian varastoinnin kokonaiskapasiteetti on pienimmässä akustossa 141 kWh ja suurimmassa akustossa 282 kWh. Äärimmäisen hiljaisilla XB Electric -kuorma-autoilla on jopa 350 kilometrin päästötön toimintamatka, mikä riittää mainiosti kaupunki- ja aluejakeluun. Suuri toimintamatka perustuu pitkälti erittäin tehokkaisiin PACCAR EX-D1- ja EX-D2 -voimansiirtolaitteistoihin sekä DAFin älykkääseen akunhallintajärjestelmään, joka jakaa akkukapasiteetin mahdollisimman taloudellisesti voimansiirtolaitteiston ja muiden komponenttien kesken.

**Nopea ja hidas lataus**
Uuden DAF XB Electric -mallin erityisominaisuus on Combined Charging System -latausjärjestelmä (enintään 22 kW). Sen avulla sähkökäyttöinen kuorma-auto voidaan ladata tavallisella verkkovirralla. Akku voidaan pikaladata (650 V DC, 150 kW) 20 %:sta 80 %:iin vain 40–70 minuutissa teknisistä tiedoista riippuen.

**Erinomainen päällirakennettavuus**Uuden sukupolven DAF XB Electric -mallissa akustojen modulaarinen sijoittelu alustalle mahdollistaa saman ensiluokkaisen päällirakennettavuuden kuin kaikki muutkin uuden sukupolven DAF-mallit. Akustojen sijoittelu voidaan optimoida ajoneuvon käyttötarkoituksen mukaan.

Lisäksi saatavana on 650 V:n e-PTO (25 kW ja 90 kW) esimerkiksi sähköistä jäähdytysjärjestelmää varten. Näin erillistä generaattoria ei tarvita.

**Turvallisuuden uusi standardi**Uusiin DAF XB -jakeluautoihin, sähkökäyttöinen versio mukaan lukien, on saatavilla kattava valikoima edistyksellisiä kuljettajan apujärjestelmiä, jotka takaavat ensiluokkaisen turvallisuuden ja ajomukavuuden.

AEBS-järjestelmässä (**Advanced Emergency Braking System**) on sekä tutka että kamera, jotka varoittavat kuljettajaa ajoneuvon edessä olevista suojattomista tienkäyttäjistä (**Drive-off Assist**). **Event Data Recorder** tallentaa kuvia ja tietoja AEBS-jarrutusvaroituksen aktivoituessa ja **DAF Turn Assist** varoittaa ajoneuvon kuolleessa kulmassa olevista pyöräilijöistä. Uusi **DAF Drowsiness Detection** arvioi kuljettajan vireyttä ja ilmoittaa tauon tarpeesta.

Lisäksi jokaisessa XB-kuorma-autossa on **Speed Limit Recognition**, joka kertoo kuljettajalle kulloisetkin nopeusrajoitukset, ja passiivinen **Lane Departure Warning**, joka varoittaa mahdollisista tahattomista kaistanvaihdoista.

Matalalle asennettu ohjaamo, suuri tuulilasi ja suuret sivuikkunat sekä matala ikkunalinja takaavat erinomaisen suoran näkyvyyden. Lisävarusteena saatavan reunakivetyksen näyttävän ikkunan ansiosta kuljettaja näkee muut tienkäyttäjät esteettömästi myös apukuljettajan puolelta. Peilien kapea muotoilu mahdollistaa erinomaisen suoran ja epäsuoran näkyvyyden.

 **DAF XB Electric – kuljettajien suosikki kaupunkiajossa**

XB-mallin myötä DAF vahvistaa mainettaan valmistajana, jonka kuorma-autot ovat myös kuljettajien suosiossa. Day Cab- ja Extended Day Cab -ohjaamot ovat matalat, mukavat ja ergonomiset, täydellisesti sijoitetut askelmat ja pitkälle aukeavat ovet takaavat vertaansa vailla olevan käytettävyyden. Mukavat istuimet tarjoavat saman pehmeän kangasverhoilun kuin XD-, XF-, XG- ja XG⁺ -malleissa. Ensiluokkainen viimeistely sisältää ohjauspyörän ja näyttävän 12 tuuman digitaalisen näytön, joka näyttää kaikki ajoneuvoon liittyvät tiedot yhdellä silmäyksellä ja on helposti räätälöitävissä kuljettajan tarpeiden mukaan.

XB Electric on myös ilo ajaa. Tilava mutta kompakti ohjaamo, ainutlaatuinen ohjattavuus ja pieni kääntösäde tekevät siitä erittäin ketterän vilkkailla kaupunkialueilla. Yhden polkimen ajotekniikka on ohjauspyörän napista aktivoitava ominaisuus, jonka avulla kaasupoljinta käytetään sekä kiihdytykseen että hidastukseen.

XB Electric tarjoaa räätälöidyn ratkaisun kaikkiin kaupunki- ja aluejakelun käyttökohteisiin. Huippuluokan päästöttömät sähköiset voimansiirtolaitteistot vahvistavat DAFin asemaa kestävän kehityksen johtajana. Tehokkuuden, turvallisuuden ja ajomukavuuden uusien standardien ansiosta DAF XB Electric on valmis rakentamaan huomisen puhtaampaa ja elinvoimaisempaa kaupunkia.

**DAF Trucks N.V.** – PACCAR Inc -yhtiön tytäryhtiö on maailmanlaajuinen teknologiayritys, joka suunnittelee ja valmistaa kevyen, keskiraskaan ja raskaan sarjan kuorma-autoja. DAF tarjoaa kattavan vetoautojen ja alustojen valikoiman, josta löytyy sopiva ajoneuvo kaikkiin kuljetustarpeisiin. DAF on myös alan johtava palveluntarjoaja: sen palveluihin kuuluvat muun muassa MultiSupport-korjaus- ja huoltosopimukset, PACCAR Financialin rahoituspalvelut sekä PACCAR Partsin ensiluokkainen osien toimituspalvelu.

Eindhovenissa syyskuussa 2025

***Huomautus kirjoittajille***

Lisätietoja:

Nordic Truckcenter Oy

myynti@nordictruckcenter.com

+358 20 769 1720

[www.nordictruckcenter.com](http://www.nordictruckcenter.com)

DAF Trucks N.V.

Yrityksen viestintäosasto

Rutger Kerstiens, +31 (0)40 214 2874

[www.daf.com](http://www.daf.com)